Diari Oficial de la Generalitat Valenciana


Sumari del DOGV 7305, del 27-06-2014 (2014/5977)

RESOLUCIÓ de 27 de juny de 2014, de la Direcció General de Formació Professional i Ensenyances de Règim Especial, per la qual s'adjudiquen els premis extraordinaris d'ensenyances artístiques professionals d'Arts Plàstiques i Disseny, convocats per Resolució de 27 de gener de 2014, corresponents al curs 2012-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5977


Data del document
:   27-06-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 27 de juny de 2014, de la Direcció General de Formació Professional i Ensenyances de Règim Especial, per la qual s'adjudiquen els premis extraordinaris d'ensenyances artístiques professionals d'Arts Plàstiques i Disseny, convocats per Resolució de 27 de gener de 2014, corresponents al curs 2012-2013. [2014/5977]  
La Resolució de 27 de gener de 2014, de la Conselleria d'Educació, Cultura i Esport (DOCV 7205, 03.02.2014), ha convocat per a la Comunitat Valenciana els premis extraordinaris d'ensenyances artístiques professionals d'Arts Plàstiques i Disseny corresponents al curs 2012-2013.  
  
L'esmentada resolució establix en la base sexta, punt 3, de l'annex I, que la comissió de selecció elevarà la proposta d'adjudicació dels premis extraordinaris d'ensenyances artístiques professionals d'Arts Plàstiques i Disseny de grau mitjà i superior i l'acta de qualificacions finals de tot l'alumnat presentat, perquè el director general de Formació Professional i Ensenyances de Règim Especial, per delegació de la consellera, resolga.  
Vista la proposta formulada per l'òrgan instructor a què es referix la base sexta de l'annex I de la Resolució de 27 de gener de 2014, i en virtut de les facultats que em concedix esta, resolc:  
  
Primer  
Adjudicar el premi extraordinari d'ensenyances artístiques professionals d'Arts Plàstiques i Disseny per a l'estudiant que ha finalitzat els seus estudis de grau mitjà en el curs 2012-2013, indicat en l'annex I d'esta resolució.  
  
Segon  
Adjudicar els premis extraordinaris d'ensenyances artístiques professionals d'Arts Plàstiques i Disseny per als estudiants que han finalitzat els seus estudis de grau superior en el curs 2012-2013, relacionats en l'annex II d'esta resolució.  
  
Tercer  
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari o la secretària del centre on figuren estos.  
Addicionalment, la conselleria competent en matèria d'educació promourà que l'alumnat premiat durant cada convocatòria puga realitzar una exposició conjunta amb els projectes desenrotllats en el mòdul d'obra final o de projecte integrat, i sense perjuí d'altres beneficis que es pogueren establir.  
  
Quart  
L'entrega de diplomes a l'alumnat es realitzarà en un acte públic, la data i lloc del qual es comunicarà oportunament a les persones interessades.  
  
DISPOSICIONS FINALS  
  
Primera  
Esta resolució produirà efectes l'endemà de la seua publicació en el Diari Oficial de la Comunitat Valenciana.  
  
Segona  
Contra esta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Formació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, redacció donada per la Llei 4/1999, de Règim Jurídic de les Administracions públiques i del Procediment Administratiu Comú.  
  
València, 27 de juny de 2014.- El director general de Formació Professional i Ensenyances de Règim Especial: Marcial Díaz Garrigues.